Page:Bundle and go.pdf/2



Out o’er yon mountain and o'er yon lang muir,

There lives a young lassie o' twenty and twa,

And aft I hae ca'd at her auld mither’s door,

To try for to wile my dear Mary awa:

But aye she'll say, which maks me so eerie,

I winna, I canna, say weel yes or no,

In love, I’ll prove aye true to my dearie,

Although no I munna lad Bundle and Go.

Yestreen at the gloaming beside the haw tree,

While the wee bits a’ birdies were making their mane,

Wha but the dear lass wi' the blue rolling e'e,

Out o’er the green meadows came tripping her lane.

The rose that blows it wasna sae bonny,

Sae rare, sae fair like twa that did glow,

In hue, sae true, are the cheeks o‘ my honey,

That fain I would hae for to Bundle and Go.

Her hair loose on her bare back, like snaw,

Mair white than the lilie that grows on the lea,

But the smile that she gied was the sweetest o‘ a',

That glanc'd frae the blink o' her bonny blue e‘e;